Document ID: 31995D0335

KOMISSION PÄÄTÖS,
tehty 26 päivänä heinäkuuta 1995,
naudansukuisten eläinten alkioiden yhteisöön suuntautuvaan vientiin kolmansissa maissa hyväksyttyjen alkionkeräys- ja alkiontuotantoryhmien luettelosta annetun päätöksen 92/452/ETY muuttamisesta (ETA:n kannalta merkityksellinen teksti) (95/335/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1), sellaisena kuin se on viimeksi muutettuna direktiivillä 94/113/EY (2), ja erityisesti sen 8 artiklan,
sekä katsoo, että
komission päätöksessä 92/452/ETY (3), sellaisena kuin se on viimeksi muutettuna päätöksellä 95/93/EY (4), vahvistetaan naudansukuisten kotieläinten alkioiden yhteisöön suuntautuvaan vientiin kolmansissa maissa hyväksyttyjen alkionkeräys- ja alkiontuotantoryhmien luettelo,
Kanadan, Yhdysvaltojen ja Slovakian tasavallan toimivaltaiset viranomaiset ovat toimittaneet luetteloita tai muutoksia luetteloihin niiden alueella virallisesti hyväksyttyjen ryhmien osalta,
tämän vuoksi on tarpeen muuttaa hyväksyttyjen ryhmien luetteloa Kanadan ja Yhdysvaltojen osalta ja laatia luettelo hyväksytyistä ryhmistä Slovakian tasavallan osalta, ja
ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 92/452/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä heinäkuuta 1995.

Labels: 0
3
5
6